50% van alle misdaad in Gauteng gepleeg 2010-09-09 11:53 Kaapstad - Die helfte van alle misdaad in Suid-Afrika vind in Gauteng plaas. Só het genl. Bheki Cele Donderdagoggend in Pretoria gesê by die bekendmaking van die jaar se misdaadstatistieke. "50% van alle misdaad in die land vind in Gauteng plaas," aldus Cele. "In Kwazulu-Natal lyk dit ook rof, maar ons hoop dinge word daar omgedraai." Vroeër het Nathi Mthethwa, minister van polisie, bekend gemaak dat talle ernstige misdade soos moord, bankrooftogte en roof met verswarende omstandighede afgeneem het. Cele was vol lof vir die gemeenskapspolisieforums wat volgens hom 'n groot bydrae lewer tot die bekamping van misdaad. Volgens die generaal is die polisie se moraal besig om drasties te verbeter. "Verlede jaar moes ek elke week tussen 10 en 15 lede se vorms teken wat die diens wou verlaat. Vanjaar was die eerste geval van iemand wat wil waai, in Augustus aan my bekend gemaak." Cele het bygevoeg dat 4 000 mense hul terugkeer na die SAPD wil maak. http://www.beeld.com/Suid-Afrika/Nuus/50-van-alle-misdaad-in -Gauteng-gepleeg-20100909 * Julle Tranvalers op die nuusgroep moet julle gedra. Julle is hoeka besig om die plek te overcrowd